stanford-oval/wikipedia huggingface dataset:
Podengo galguenho
Alkuperä

Podengo galguenho kuului alkuperäiseen etelän podengotyyppiin. Se esiintyy Mértolasta löydetyissä arabialaisissa keramiikkaesineissä, jotka ajoittuvat noin 100-luvulle: niissä on kuvattuna vinttikoiramainen koira, jolla on kuitenkin pystyt korvat. Rotu mainittiin vielä 1900-luvun alkupuolella useissa kirjoituksissa. Sen uskotaan olleen alkuperältään pystykorvainen vinttikoira, ja siinä olikin paljon vinttikoiran vaikutteita – mutta myös podengon vaikutus näkyi, ja sitä verrataan espanjalaiseen rotuun nimeltä regalgo. Se oli todennäköisesti nykyisen portugalinpodengon kantarotu, jonka arabit toivat Portugaliin. Se saattoi olla myös podengon ja sukupuuttoon kuolleen lusitanianvinttikoiran välimuoto. Sen vaikutus näkyy yhä tietyissä ison portugalinpodengon jalostuslinjoissa, joihin se todennäköisesti lopulta sekoittui, lakaten samalla olemasta oma rotunsa.
Alkuperä > Etymologia

Galguenho tarkoittaa "vinttikoiraa", mikä viittaa rodun olemukseen vinttikoiramaisena podengona.
Pasi Kouvalainen

| Pasi Kouvalainen> Henkilötiedot |
| --- | --- |
Syntynyt: 6. tammikuuta 1992 (ikä 32) Pyhäjärvi, Suomi
Kansalaisuus:   Suomi
Jääkiekkoilija
Lempinimi:  Pati, Kovis
Pelipaikka:  oikea laitahyökkääjä
Maila:  oikea
Pituus:  180 cm
Paino:  77 kg
Seura
Seura:  IPK
Sarja:  Mestis
Pelinumero:  26
Pelaajaura
Pääsarjaura:  2012–
Aik. seurat:  KalPa (SML) Hokki (Mestis) KeuPa HT (Mestis) Peliitat (Mestis) Pelicans (SML)
Pasi Matias Kouvalainen (s. 6. tammikuuta 1992 Pyhäjärvi) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Kouvalainen on pelipaikaltaan oikea laitahyökkääjä. Hän laukoo oikealta.
Ura

Kouvalainen on Pyhäjärven Pohdin kasvatti. Hän siirtyi C-juniori-ikäisenä Iisalmen Peli-Karhuihin kaudeksi 2006–2007. Seuraavalla kaudella 2007–2008 Kouvalainen oli IPK:n C-nuorten paras pistemies sekä SM-karsinnoissa tehoilla 2+3=5 että C-nuorten I-divisioonan runkosarjassa tehoilla 13+12=25. Kaudeksi 2008–2009 Kouvalainen siirtyi Kalevan Palloon.
Kouvalainen debytoi KalPan SM-liigajoukkuessa kaudella 2012–2013. Hän pelasi ensimmäisen liigaottelunsa 13. marraskuuta 2012 vieraissa Pelicansia vastaan. Kouvalainen sai ottelussa jääaikaa 5.18 minuuttia. Hän sai ottelussa myös syöttöpisteen Janne Kolehmaisen tekemään voittomaaliin, joka jäi KalPan 1–2-voittoon päättyneen ottelun voittomaaliksi. Suurimman osan kaudestaan Kouvalainen pelasi kuitenkin seuran A-nuorissa, joiden kolmanneksi paras pistemies hän oli tehoilla 7+24=31.
Syksyllä 2013 Kouvalainen liittyi ensin Mestis-joukkue Kajaanin Hokin harjoitusvahvuuteen ja sopi kauden 2013–2014 kynnyksellä jatkavansa joukkueessa. Hän pelasi samana syksynä myös neljä European Trophyn ottelua KalPan SM-liigajoukkueen mukana. Kauden mittaan Kouvalainen nousi kuitenkin takaisin KalPan SM-liigajoukkueeseen, jossa hän pelasi 25 runkosarjaottelua tehopistein 1+2=3. Kouvalaisen liigauran avausmaali syntyi runkosarjan toiseksi viimeisellä kierroksella 11. maaliskuuta 2014 vieraissa Espoo Bluesia vastaan.
Kaudeksi 2014–2015 Kouvalainen siirtyi vuoden mittaisella sopimuksella Mestiksen nousijajoukkue KeuPa HT:hen. Kaudella 2015–2016 hän oli joukkueen paras pistemies ja syöttäjä tehoilla 7+30=37. Kouvalainen voitti myös KeuPan sisäisen tehotilaston lukemalla +25, kuten myös kevään 2016 pudotuspeleissä lukemalla +2.
Kouvalainen palasi kaudeksi 2016–2017 vuoden mittaisella sopimuksella Hokkiin, jota valmentaa hänelle KalPasta tuttu Jari Laukkanen. Kaudeksi 2017–2018 Kouvalainen palasi vuoden mittaisella sopimuksella hänen junioriuraltaan tuttuun Iisalmen Peli-Karhuihin pelaamaan Mestistä. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittoihin. Kouvalainen nimettiin joukkueen varakapteeniksi. Hän voitti joukkueen sisäisen piste- ja maalipörssin tehoilla 13+14=27. Mestiskarsinnoissa Kouvalainen oli Peliittojen paras pistemies ja syöttäjä tehoilla 1+5=6. Hän pelasi kauden aikana myös yhden ottelun lainalla SM-liigajoukkue Pelicansissa tehden yhden syöttöpisteen. Kaudeksi 2019–2020 Kouvalainen nimettiin Peliittojen kapteeniksi. Hän pelasi kauden aikana myös neljä SM-liigaottelua Pelicansissa tehden yhden syöttöpisteen.
Kaudeksi 2020–2021 Kouvalainen palasi vuoden mittaisella sopimuksella IPK:hon. Hänet nimettiin joukkueen varakapteeniksi. Kouvalainen voitti kauden päätteeksi Mestis-pronssia.
Sunnemo

| Sunnemo |
| --- | --- |
 Sunnemon kirkko
 Sunnemo
 Koordinaatit: 59°53′09″N, 13°43′06″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Hagfors
Väkiluku (2021):  289
Infobox OKVirheellinen NIMI-arvo: 
Sunnemo on taajama Hagforsin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 289 asukasta vuonna 2021.
Aiheesta muualla

Kuvia tai muita tiedostoja aiheesta Sunnemo Wikimedia Commonsissa
Inno (televisio-ohjelma)

| Inno |
| --- | --- |
Tyyli:  makasiiniohjelmat
Kestoaika:  30 minuuttia (2008-2011 60 minuuttia)
Luoja(t):  Metronome Film & Television Oy
Pääosissa:  Mikko Vesanen Saija Palin
Alkuperämaa:   Suomi
Verkko:  Liv, Nelonen
Esitetty:  7. tammikuuta 2004 – 8. marraskuuta 2011
Tuotantokausia:  13
Aiheesta muualla
Virallinen sivusto
Inno on Livillä ja Nelosella näytettävä sisustukseen ja remontointiin liittyvä ohjelma.
Inno on Metronome Film & Televisionilla kehitetty kokonaan suomalainen ohjelmaformaatti. Ensimmäinen Innon jakso on kuvattu 2003 ja se esitettiin televisiossa tammikuussa 2004. Innon jokaisessa jaksossa tehdään muutos yhteen sisustuskohteeseen. Sisustuskohteen omistajat ovat voimakkaasti esillä ohjelmassa.
Ohjelman juontajana toimi sarjan alkaessa Minna Cheung ja sisustusarkkitehtina Marko Paananen. Puolen tunnin mittaiset jaksot alkoivat kohteeseen tutustumisella, minkä jälkeen kuvattiin Paanasen perehtymistä asiakkaan makuun. Tämän jälkeen jasoissa siirryttiin melko suoraan kohteen viimeistelyyn ja asiakkaalle esittelyyn.
Keväällä 2008 Innon tekijöihin liittyi toinen sisustussuunnittelija, Anita Koponen. Paananen ja Koponen tekivät sisustussuunnitelmia Innon tutulla kaavalla vuoroviikoin. Kahden suunnittelijan Innoa nähtiin kuitenkin vain puolen vuoden ajan.
Syksyllä 2008 Inno venytettiin tunnin mittaiseksi ja ohjelman painopiste siirtyi enemmän sisustussuunnittelmiin ja niiden käytännön toteutukseen. Muutoksen myötä Minna Cheung poistui sarjasta ja Marko Paanasesta tuli jälleen sarjan ainoa sisustussuunnittelija. Samalla Paanasesta tehtiin myös sarjan juontaja ja hänen rinnalleen suunnitteluprosessia selostamaan nostettiin sisustuskoordinaattori Johanna Sippala sekä remonttimiehet Kerkko Halme ja Ville Heino.
Keväällä 2009 Marko Paananen ilmoitti jättävänsä hyvästit ohjelmalle. Syksyllä 2009 Markon tilalle ohjelman uusiksi suunnittelijoiksi tulivat sisustussuunnittelija Jaana Ahokoski sekä sisustusarkkitehti Mikko Vesanen. Markon lisäksi myös sisustuskoordinaattori Johanna Sippala poistui sarjasta.
Syksyllä 2011 Inno koki taas uudistuksia, kun ohjelma siirtyi Liv-kanavalle ja sitä alettiin esittää tiistaista perjantaihin puolen tunnin jaksoissa. Suunnittelijana jatkoi Mikko Vesanen, ja uudeksi juontajaksi tuli Saija Palin. Jaana Ahokoski, Ville Heino ja Kerkko Halme eivät enää jatkaneet ohjelmassa.
Tammisairaala

| Tammisairaala> Sijainti |
| --- | --- |
Osoite:  Zaidankatu 2, 00250 Meilahti, Helsinki
Koordinaatit:  60°11′29.2″N, 24°53′53.9″E
Organisaatio
Sairaanhoitopiiri:  Helsingin ja Uudenmaan sairaanhoitopiiri (HUS)
Alue:  HUS-yhtymä
Tyyppi:  Silmäsairaala
Erikoisala:  Silmäsairaukset
Yhteistyöyliopisto:  Helsingin Yliopisto
Historia
Perustettu:  2025
Linkki
Kotisivut:  Tammisairaala
Tammisairaala rakenteilla elokuussa 2024.
Tammisairaala on rakenteilla oleva Helsingin Meilahden sairaala-alueella sijaitseva Helsingin ja Uudenmaan sairaanhoitopiiri HUS:n sairaala. Sairaalaan on suunniteltu yli 200 polikliinistä vastaanottotilaa, 15 leikkaussalia ja 12-paikkaisen vuodeosaston. Sairaalan kellarikerrokseen tulee 100 autopaikan autohalli. Potilaiden saattoliikenne ohjataan myös autohalliin. Sairaala aloittaa toimintansa vuonna 2025. Rakennushankkeen pääurakoitsija on YIT ja pääsuunnittelijat ovat Arkkitehtitoimisto Tähti-Set Oy ja UKI Arkkitehdit Oy. Sairaalarakennuksen laajuus on 36 765 brm².
Anders Olsson

| Anders Olsson |
| --- | --- |
 Olsson vuonna 2018.
Henkilötiedot
Syntynyt: 1. kesäkuuta 1949 (ikä 75)
Ammatti:  kirjailija, kirjallisuuskriitikko
Aiheesta muualla
Löydä lisää kirjailijoitaKirjallisuuden teemasivulta
Anders Olsson (s. 1. kesäkuuta 1949 Huddinge) on ruotsalainen kirjailija, kirjallisuuskriitikko ja kirjallisuuden tutkija. Hänet valittiin Ruotsin akatemian jäseneksi vuonna 2008, ja hän toimi sen pysyvänä sihteerinä muutaman kuukauden ajan vuonna 2019. Olsson on opiskellut pohjoismaisia kieliä, kirjallisuushistoriaa ja filosofiaa. Hän väitteli vuonna 1983 tohtoriksi aiheenaan Gunnar Ekelöfin tuotanto. Vuonna 2004 Olssonista tuli Tukholman yliopiston kirjallisuustieteen professori.
Aiheesta muualla

Kuvia tai muita tiedostoja aiheesta Anders Olsson Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Lars Forssell | Ruotsin akatemia, tuoli 4 2008– | Seuraaja: nykyinen |
Normandianajokoira

| Normandianajokoira |
| --- | --- |

Avaintiedot
Alkuperämaa:   Ranska
Määrä:  kuollut sukupuuttoon
Rodun syntyaika:  keskiaika
Alkuperäinen käyttö:  metsästys
Muita nimityksiä:  chien normand, Norman Hound
FCI-luokitus:  ei FCI-rotu
Ulkonäkö
Säkäkorkeus:  76 cm
Väritys:  valkoisesta mustaan
Normandianajokoira (chien normand) on sukupuuttoon kuollut ranskalainen koirarotu.
Ulkonäkö

Rodun väritys vaihteli suuresti, aina maidonvalkoisesta mustaan. Säkäkorkeus oli maksimissaan 76 cm.
Luonne ja käyttäytyminen

Rotu oli sitkeä, herkkävainuinen ja komeaääninen. Se oli kuitenkin vähemmän älykäs, hitaasti liikkuva ja aloitekyvytön. Ajueelta meni jopa 6–8 tuntia saada hirvi ajettua metsästäjän luokse.
Alkuperä

Normandianajokoira kehittyi keskiajalla. Se polveutui suoraan hubertuksenajokoirasta tämän levittyä Ardenneilta Pohjois-Ranskaan. Vuonna 1763 rotu oli huomattavasti harvinaistunut Normandiassa, koska koiria risteytettiin pienempien ja nopeampien englantilaisten koirien kanssa. 1830-luvulla oli tiedossa enää vain yksi ajueellinen alkuperäisiä, puhdasrotuisia normandianajokoiria.
Alkuperä > Vaikutus nykyisiin rotuihin

Rotu levisi 1000-luvulla Vilhelm Valloittajan mukana normannivalloituksen myötä Englantiin, missä siitä kehittyi sekä talbot hound että vihikoira. Vuonna 1875 ranskalainen asiantuntija totesikin normandianajokoiran kuolleen muutoin sukupuuttoon, paitsi että sen perimä eli Englannissa vihikoirien muodossa. Normandianajokoira oli myös toinen normand-poitevinin kantaroduista.
ISS Palvelut

| ISS Palvelut |
| --- | --- |

Tunnuslause:  Me luomme tiloja, joissa on hyvä olla.
Yritysmuoto:  osakeyhtiö
Perustettu:  1992
Toimitusjohtaja:  Jukka Jäämaa
Puheenjohtaja:  Carl Fredrik Bjor
Kotipaikka:   Helsinki, Suomi
Toiminta-alue:  koko Suomi
Toimiala:  kiinteistö- ja toimitilapalvelut
Tuotteet:  kiinteistö-, siivous-, ravintola-, työpaikka- ja turvallisuuspalvelut
Liikevaihto:   445 milj. € (2023)
Liikevoitto:   26 milj. € (2023)
Henkilöstö:   7 613 (2023)
Emoyhtiö:  ISS A/S
Kotisivu:  www.isspalvelut.fi www.issworld.com/fi-fi/
Infobox OKVirheellinen NIMI-arvo: 
ISS Palvelut Oy on suomalainen osa kansainvälistä ISS A/S -kiinteistö- ja toimitilapalveluyritystä, jonka pääkonttori sijaitsee Tanskassa. ISS Palvelut on yksi Suomen suurimmista yksityisistä työnantajista, joka tarjoaa siivous-, kiinteistön ylläpito-, ravintola- ja turvallisuuspalveluita yrityksille, yhteisöille ja julkiselle sektorille. Vuonna 2023 yrityksen liikevaihto oli 445 miljoonaa euroa. Vuonna 2023 henkilökuntaa oli 7 613.
Vuonna 2023 ISS-konsernin liikevaihto oli 78,7 mrd. Tanskan kruunua (noin 10,6 mrd. euroa). ISS työllistää noin 350 000 henkilöä yli 30 maassa Euroopassa, Aasiassa, Pohjois-Amerikassa, Latinalaisessa Amerikassa ja Tyynenmeren alueella. ISS-konserni listautui 13.3.2014 Kööpenhaminan pörssiin (NASDAQ OMX Copenhagen). ISS:n markkina-arvoksi tuli listautumismyynnissä 29,6 miljardia Tanskan kruunua eli noin 3,9 miljardia euroa.
Historia

ISS aloitti toimintansa vuonna 1901 Tanskassa pienenä vartiointiliikkeenä nimeltään Københavns Natte Vagt.
Suomessa ISS hankki vuonna 1971 osuuden maan suurimmasta siivous- ja ympäristöpalveluyrityksestä ServiSystemsistä, jonka enemmistöomistaja oli Fazer. Noin 8 000 ihmistä työllistäneeseen Servi-yhtiöryhmään kuuluivat 1980-luvun lopulla myös TaloSystems Oy, Kiinteistöjen Jäteautot Oy, Pesuteknikka Oy, Vartiointikeskus-yhtiöt Oy, Servitex Oy, JVT-Tekniikka Oy, ServiData Oy ja ServiOpisto Oy. Vuonna 1993 Servi-yhtiöt fuusioitiin ISS Suomi Oy:öön nimelle ISS Servisystem Oy. ISS Suomi Oy osti kesäkuussa 2004 Engel-Yhtymä Oy:n. Kilpailuviranomaisten vahvistettua kaupan elokuussa alkoi yhdistymisprosessi, jonka tuloksena syntyi ISS Palvelut Oy. ISS Palvelut Oy:n pääkonttori on Helsingin Pitäjänmäessä Ultimes Business Gardenissa.
Palvelut

ISS:n tarjoama palveluvalikoima kattaa kiinteistön ylläpitopalvelut, siivouspalvelut, ravintolapalvelut, työpaikkapalvelut ja turvallisuuspalvelut. ISS:n asiakaspalvelulla ja kiinteistönhuollolla on ympärivuorokautinen päivystys.
Aiheesta muualla

ISS Palvelut Oy
www.blogi.iss.fi
Emoyhtiö ISS A/S:n pääkonttori Tanskassa.
ISS Palveluiden pääkonttori on sijainnut vuodesta 2016 Ultimes Business Gardenissa Helsingin Pitäjänmäessä.
Kiinteistöpalveluyritys ISS Palvelut Oy:n entisiä tiloja Vantaan Myyrmäessä.
Emma Swan

| Emma Swan |
| --- | --- |
 Emma Swania esittävä Jennifer Morrison vuonna 2012
Näyttelijä(t):  Jennifer Morrison   Mckenna Grace  Abby Ross
Ensi- esiintyminen:  Olipa kerran jakso Pilot (1x1)
Viimeinen esiintyminen:  Olipa kerran jakso  Leaving Storybrooke (7x22)
Henkilötiedot
Koko nimi:  Emma Swan-Jones
Status:  Elossa
Sukupuoli:  Nainen
Ikä:  22. lokakuuta 1983 (ikä 41)
Kotipaikka:  Storybrooke, Maine
Asuinpaikka:  Enchanted Forest
Suhteet
Vanhemmat:  Lumikki ja Prinssi Uljas
Sisarukset:  Neal Nolan (pikkuveli)
Lapset:  Henry Mills   Hope Swan-Jones
Lastenlapset:  Lucy Mills
Isovanhemmat:  Kuningas Leopold (isoisä, kuollut), Kuningatar Eva (isoäiti, kuollut), Ruth Nolan (isoäiti, kuollut), Robert Nolan (isoisä, kuollut)
Tädit ja sedät:  Prinssi James (setä, kuollut)
Tutut:  Killian Jones (aviomies), Ingrid (adoptio äiti, kuollut)   Neal Cassidy (ex-rakastaja)   Jacinda Vidrio (miniä) Regina Mills   (ystävä)   Lily Page (ystävä)   Elsa (ystävä)
Infobox OKVirheellinen NIMI-arvo: 
Emma Swan on kuvitteellinen hahmo ABC:n televisiosarjassa Olipa kerran ja kausien 1-6 päähenkilö.  Jennifer Morrison esittää häntä aikuisena, Abby Ross teini-ikäisenä ja Mckenna Grace lapsena. Emma esiintyy sarjan pilotissa vakuusagenttina Bostonissa, Massachusettsissa, kunnes hän tapaa biologisen poikansa Henryn, jonka hän luovutti adoptoitavaksi 10 vuotta aiemmin. Tällöin saa tietää olevansa Lumikin ja Prinssi Charmingin kauan kadoksissa ollut tytär.
Morrison kuvaili hahmoaan ensimmäisen kauden alussa "särkyneeksi, vahingoittuneeksi ja maalliseksi." Neljännen kauden finaalin "Operation Mongoose" aikana Emma imee Pimeän voiman itseensä pelastaakseen Reginan. Luodakseen onnistuneesti pimeän version Emmasta Morrison selitti, että "Rakentaakseni pimeää Emmaa, olen tutkinut siellä joitakin heidän mytologiakirjojaan ja vanhoja satukirjojaan ja katsonut vain historiaa taaksepäin.  joutsenista ja sanan "Swan" etymologiasta ja selitti, että Emman evoluutionopeus "haastoi [hänet] päivittäin." Emmasta tuli viidennen kauden ensimmäisen puoliskon ensisijainen antagonisti kauden kahdeksannen kauden loppuun asti jossa paljastettiin, että hän ei koskaan ollut todella paha ja oli tuona aikana pahiksen vastainen.
Morrisonin kuva Emmasta on saanut kiitosta, ja jotkut arvostelijat ovat panneet merkille feministisen käänteen satujen kuvauksessa ja vahvan naispääosan.  Hän pohjautuu löyhästi sadun "Ruma ankanpoikanen" nimihenkilöön, joutseneen, jonka ankat eksyivät ja kasvattivat ennen kuin löysi syntymäperheensä ja tunnistaa sen todellisen luonteen, kun taas hänen Dark One -puolensa perustuu löyhästi Odile the.  Black Swan baletista Swan Lake.  Kauden 6 jaksossa "Tougher Than the Rest" paljastetaan, että Emma valitsi sukunimen Swan sen jälkeen, kun ystävä mainitsi sen tarinassaan.
Emma Swanin elämä

Emma Swan on Lumikin ja Prinssi Uljaan tytär, Prinssi Nealin isosisko, Killian Jonesin/kapteeni koukkun vaimo sekä Henry Millssin ja Hope Swan-Jonesin äiti.
Emma Swanin elämä > Kaudet 3&4

Lopulta ryhmä onnistuu pelastamaan Henryn synkältä Peter Panilta ja palaavat Storybrookeen. Pan esittää kuitenkin alkuperäisen kirouksen vielä kerran ja pakottaa Emman ja Henryn lähtemään Storybrookesta sen jälkeen, kun Regina kääntää kirouksensa ja pyyhkii pois kirouksen voimaantulon jälkeiset tapahtumat.  Regina muuttaa väliaikaisesti Emman menneisyyttä.  Lähdettyään Storybrookesta Emma asuu Henryn kanssa New Yorkissa. Joskus myöhemmin hän tapaa Walshin ja he alkavat seurustella.
Vuosi kirouksen kumoamisen jälkeen Koukku palauttaa Emman muistot juomalla ja he palaavat Storybrookeen Henryn kanssa pelastamaan hänen perheensä murtamalla Zelenan, Lännen pahan noidan, aiheuttaman uuden kirouksen. Hän löytää hullun Nealin loukussa Mr. Goldin ruumiista.  Mielensä menettäen Neal pyytää Emmaa vapauttamaan isänsä tappamalla tämän voittaakseen Zelenan;  hän suostuu vastahakoisesti. Regina auttaa myöhemmin Emmaa vahvistamaan maagisia voimiaan, vaikka ne poistetaan, kun Zelena kiroaa Koukun, mutta Reginan ansiosta he onnistuivat kukistamaan Zelenan ja sulkemaan hänen aikaportaalinsa.
Kun Emma ja Hook on vedetty Zelenan aikaportaaliin, hän hyväksyy Storybrooken kodikseen ja saa takaisin taikuutensa avatakseen uudelleen portaalin nykyhetkeen, jossa hän aloittaa suhteen koukun kanssa.  Tietämättään hän kuitenkin tuo tulevaisuuteen myös aiemmin kuolleen piika Marianin, mikä pilaa Reginan onnen, koska hän ei ole ottanut huomioon varoitusta menneisyyden sotkemisesta.  Aikaportaali toi Storybrookeen myös urnaan loukkuun jääneen Elsan.  Työskennellessään Elsan kanssa, joka auttaa Emmaa vihdoin omaksumaan ja hallitsemaan voimiaan, Emma auttaa uutta ystäväänsä löytämään sisarensa ja palaamaan kotiin samalla kun tasapainottaa Lumikuningattaren uhkaa, joka osoittautuu olleen yksi Emman sijaisäideistä.  ystävät ja perhe.  Rauhanajan jälkeen Emma alkaa auttaa Reginaa hänen etsiessään Henryn kirjan kirjoittajaa.  Cruella De Vil ja Ursula tulevat pian kaupunkiin herättämään Pahattaren henkiin ja työskentelemään Tittelintuuren kanssa löytääkseen saman kirjailijan, jonka tarkoituksena on antaa roistoille onnellinen loppu.  Kun Cruella De Vil uhkaa tappaa Henryn, Emma tappaa hänet pian saatuaan tietää vanhempiensa toimista poistaakseen Emman potentiaalin pimeyteen laittamalla mustaa magiaa pahattaren tyttäreen ja Emman lapsuudenystävään Lilyyn. Hän oppii myös, että koko hänen elämänsä on kohtalon ohjaama.  Palattuaan kaupunkiin Emma päättää Koukun rohkaisusta antaa anteeksi vanhemmilleen ja päästää irti vihastaan.  Hetkeä ennen finaalia Emma pystyy vihdoin pettämään seinänsä ja kertoo Koukulle rakastavansa häntä.  Emma päättää sitten uhrata itsensä Storybrooken kaupungin hyväksi, pyytäen vanhempiaan ja Hookia pelastamaan hänet. Hän upottaa tikarin vapaaehtoisesti Pimeyteen ja muuttuu uudeksi Dark Oneksi.
Emma Swanin elämä > Kausi 7

Jonkin ajan kuluttua Emman osoitetaan jakavan Koukun kanssa huolensa Henryn kasvamisesta, kun hän harkitsee toisen lapsen hankkimista.  Myöhemmin Henry päättää mennä muihin ulottuvuuksiin etsimään tarinaansa ja tapaa toisen version Tuhkimosta, johon hän rakastuu.  Tuolloin Emma tulee raskaaksi toisesta lapsestaan ​​ja lähtee Killianin ja Reginan kanssa vastaamaan Henryn hätäpuheluun, entinen vaatii hänen lepäämään.  Wish Hook kuitenkin ilmestyy ja tyrmää Hookin ja ottaa hänen paikkansa toivoen matkustavansa Storybrookeen Emman kanssa ja löytävänsä parannuksia hänen myrkytettyyn sydämeensä. Koukku onnistuu toipumaan ja taistelee Wish Hookia vastaan, kunnes tämä vahingossa puukottaa itseään tikarilla.  Makaaessaan kuolevansa hän myöntää, että hänellä on tytär ja että hän etsi häntä.  Emma kuitenkin onnistuu parantamaan hänet ja saa hänet matkustamaan Henryn kanssa etsimään molempien onnellista loppua.  Myöhemmin hän lähtee miehensä kanssa takaisin Storybrookeen.
Samanaikaisesti valmistumismatkan kanssa, jolle hän ja Regina vievät Henryn ennen jälkimmäisen lähtöä, vanhempi Henry ja muut sankarit onnistuvat tekemään tyhjäksi Wish Rumplen juonen saada aikaan tuhoa kaikilla maailmoilla ja tuoda heidät kaikki Storybrookeen.  Kun heidät tuodaan takaisin nykyhetkeen, Emma synnyttää tytön nimeltä Hope ja osallistuu Koukun kanssa Reginan kruunajaisiin, jossa hänet kruunataan kaikkien maailmojen "hyväksi kuningattareksi".
Hahmon kehitys ja roolitus

Hahmon suunnittelun alkuvaiheessa Emman nimi oli Anna, ja hänellä piti olla kolme lasta, mutta hän sai lopulta vain Henryn.  Pilotin alkuperäisessä käsikirjoituksessa häntä kuvataan "20-ikävuoden lopullaoleva kaunis, vahvasti klassisten piirteiden takana. Mutta ei myöskään aivan kotonaan ihossaan."
Kerrottiin, että näyttelijä Katee Sackhoff koe-esiintyi viisi kertaa Emman rooliin, mutta hänen mukaansa tuottajat todella halusivat Morrisonin näyttelevän roolia, ja lopulta Sackhoff hyväksyi roolin tv-sarjassa Longmire. Lopulta Morrison palkattiin Emman osaan.  Morrison selitti hahmonsa henkilöksi, joka "auttaa poikaansa Henryä, jonka hän hylkäsi tämän ollessaan vauva ja joka näyttää olevan emotionaalisesti hieman huonokuntoinen", mutta totesi, että Emma ei alkanut uskoa satuuniversumiin. Morrison on kuvaillut Emmaa kuin umpeen kasvanutta teini-ikäistä, joka ei osaa tehdä oikein tiettyjä asioita, kuten syödä tai huolehtia itsestään;  tämä johtuu siitä, että Emma ei kasvanut perheessä.  Morrison sanoi, että kun hän ei tiedä mitä tehdä Emman kanssa, hän ajattelee: "Mitä 14-vuotias poika tekisi?" Sarjan tekijöiden mukaan Swan-nimi on "erittäin symbolinen ja keijumainen  tarinan nimi ja se vain tuntui oikealta hänelle ja matkalle, jota olemme luomassa Emmalle."
Kun Emmasta tuli "Dark One" sarjan neljännen kauden lopussa, Morrison alkoi tehdä tutkimusta mytologiakirjoilla ja vanhoilla satukirjoilla ja katsoa taaksepäin joutsenten historian ja sanan "Swan" etymologian läpi valmistautuakseen tähän, hahmon luonteen uuteen piirteeseen.  Morrison sanoi, että se oli loistava tilaisuus nyt näytellä roistoa, ja hänen oli haastavaa kuvata jatkuvasti kehittyvää hahmoa.
Ruotsin ralli 1988

|  Ruotsin ralli 1988 |
| --- | --- |
 2. osakilpailu 13 osakilpailusta kaudella 1988. 
Ajankohta:  4. – 6. helmikuuta 1988
Pituus:  36 erikoiskoetta, 489 km


Palkintokoroke
Voittaja:   Markku Alén    Ilkka Kivimäki  (Martini Lancia)
Toinen:   Stig Blomqvist    Benny Melander  (Rallysport Sweden)
Kolmas:   Lars-Erik Torph    Christina Thörner
Ruotsin ralli 1988 (viralliselta nimeltään 38. International Swedish Rally) oli rallin maailmanmestaruussarjan kilpailu kaudella 1988. Kilpailu järjestettiin 4. – 6. helmikuuta 1988 Karlstadissa. Kilpailu oli kauden toinen ja erikoiskokeiden yhteispituus oli 489 kilometriä (suunniteltu pituus oli 497 kilometriä). Kilpailuun lähti 158 autokuntaa, joista 67 pääsi maaliin.
Vauhdin Maailma -lehden mukaan FISA huomautti järjestäjiä, että vaikka kilpailujen ei pitänyt ylittää 600 kilometriä niiden ei pitäisi myöskään olla paljoa sen alle.